Portoriko

Portoriko (po španielsky a po anglicky: Puerto Rico [doslova: „bohatý prístav“], do r. 1932 Porto Rico) je ostrov a politicky tzv. nezačlenené (unincorporated) územie USA, ktoré má vo vzťahu k USA postavenie tzv. „spoločenstva“ (commonwealth) resp. po španielsky „slobodného a pridruženého štátu“ (estado libre asociado). Pri amerických prezidentských voľbách z roku 2012 sa Portoriko v pridruženom referende vyslovilo za plné členstvo v rámci federácie Spojených štátov.

 Geografia 
Portoriko sa nachádza v Karibiku medzi Karibským morom a Severoatlantickým oceánom, východne od Dominikánskej republiky. Jeho zemepisná šírka je 18 15 N a dĺžka 66 30 W. Maximálna dĺžka z východu na západ (z Punta Puerca do Punta Higuero) je , maximálna šírka zo severu na juh (od Isabella po Punta Colón) je .

K hlavnému ostrovu (šp.„Isla Grande“, ) patria tri menšie ostrovy. Východne ležia turisticky lákavé ostrovy Vieques (často nazývaný aj „Isla Nena“) a Culebra. Smerom na západ sa nachádza neobývaný ostrov Mona s bohatstvom fauny a flóry.

Portoriko napriek nie veľkej rozlohe je miestom množstva bohatstva  prírodného charakteru. El Yunke je prírodná rezervácia a zároveň jediný tropický dažďový prales na území USA. Nájdete v ňom množstvo chránených živočíchov a rastlín. Značná časť z nich je endemická.

 Hlavné mesto - San Juan 
Hlavným mestom Portorika je San Juan (založené v r. 1508 Juanom Ponce de Leónom).
Hlavné mesto má najmä na pobreží miesta bohaté na historické budovy a stavby. Napríklad veľká pevnosť El Morro na severe neďaleko slávnej ulice Fortaleza alebo San Sebastian. To sú miesta, ktoré svedčia o pokusoch iných mocností prebrať Španielsku tieto ostrovy. To sa podarilo až začiatkom minulého storočia USA. San Juan vznikol ako prvé prístavné mesto a časom rástol oveľa rýchlejšie, než ostatné v čase kolonizácie rovnako vyspelé lokality. V San Juan je sídlo vlády, ktorá podlieha USA, a tiež je tu sídlo viacerých spoločností, ktoré na Portoriku fungujú.

 Kultúra 
 Jazyk 
Španielčina a angličtina sú oficiálnymi jazykmi, ale španielčina  bezpochyby dominuje. Angličtinou hovorí asi 1/4 obyvateľov.

 Hudba 
Portoriko má živú hudobnú scénu. Hudba z Portorika si získala celosvetové uznanie. Existuje viacero populárnych štýlov portoríckej hudby. Štyri hlavné sú: salsa, bomba, plena a reggaeton.

Medzi slávnych portorických hudobníkov a kapely patria:
Bad Bunny
Calle 13
Daddy Yankee
Hector Lavoe
Jennifer Lopez
Los Pleneros de la Cresta
Marc Anthony
Ricky Martin
Tito Puentes

 Zaujímavosti  
Z Portorika tiež pochádza viacero známych osobností a spevákov. Napríklad Benitio del Toro, J. Phoenix, Michelle Rodriguez, umelec Davide Vidimari a ďalší. Na západnom ostrove Mona sa nachádza starý maják z dielne známeho architekta Gustava Eiffela, autora Eiffelovej veže v Paríži a Sochy Slobody z Liberty Island v New Yorku.

San Sebastián Street Festival (Festival De la Calle San Sebastian), tiež známy ako "San Se", je veľmi populárna portorická slávnosť, ktorá sa každoročne koná v meste Old San Juan. Ide o štvordňovú udalosť, ktorá začína tretí januárový štvrtok a trvá do nasledujúcej nedele. Táto slávnosť sa koná na počesť svätého Sebastiána. 20. január je deň, keď katolícka cirkev oslavuje život tohto svätého. Na tomto festivale sa zúčastňuje viac ako 200 000 ľudí a táto udalosť je medzinárodne uznávaná.

 Kriminalita 
Portoriko je tiež pašeráckym a priekupníckym rajom. Neraz sa práve na Portoriku podarilo odhaliť tranzity drogových trás do USA.

 Galéria 

 Referencie 

 Portoriko - Puerto Rico - cestovateľský a informačný sprievodca 

 Iné projekty 


Kategória:Ostrovy Severnej Ameriky